TOIMINTAKERTOMUS 2016



Suomen Nyrkkeilyliitto ry

1. **Toiminnanjohtajan yleiskatsaus**

Vuosi 2016 oli huippu-urheilun menestysvuosi. Olympiapronssi, MM pronssi, EM hopea ja EM pronssi alle 19 v. olivat tuloksellisen ja ammattimaisuuden työn tulos.

Kuntonyrkkeilyn suosio ja volyymin jatkoi kasvuaan. Monelle liiton seuroista kuntonyrkkeily on tuonut tervetulleen jäsenlisäyksen. Liiton haasteena on lähinnä ollut junioreiden löytäminen ja pitäminen seuran toiminnassa ja valmentajien riittämätön määrä joissakin seuroissa.

Kansainvälinen yhteistyö on tehostunut entisestään. Nyrkkeilyliitolla on nyt jäseniä kolmessa komissiossa (AIBA yksi ja EUBC kaksi) ja yksi Supervisory.

Yhteistyö muiden kamppailulajien kanssa jatkui sovitusti ja on herättänyt positiivisia reaktioita sidosryhmissä.

Liiton liikevaihdon kasvu jatkui. Talouden operatiivinen tulos oli – 3 300 € ennen poistoja. Kulujen perinnässä on esiintynyt haasteita.

1. **Harrasteyksikkö**
   1. Koulutus

Nyrkkeilyliitto järjesti eritasoisia kilpanyrkkeilyvalmennuskoulutuksia, kuntonyrkkeilyohjaajakoulutuksia, junioriohjaajakoulutuksia ja tuomarikoulutuksia. Koulutuksissa oli osanottajia yhteensä yli 300.

Uutena toimintamallina koulutusten järjestämisessä oli yhteistyö seurojen kanssa. Seurat hoitivat ansiokkaasti koulutuksen paikallisjärjestelyjä ja osallistuivat markkinointiin. Yhteistyö onnistui hyvin ja osanottajamäärät olivat runsaita.

Urheiluopistojen opiskelijoille Nyrkkeilyliitto piti neljä kuntonyrkkeily-ohjaajakoulutusta.

Koulutusyhteistyö muiden kamppailulajien kanssa jatkui hedelmällisenä junioriohjaajakoulutusten ja II-tason valmentajakoulutuksen osalta. Nyrkkeilyliitto osallistui koulutusten suunnittelu- ja toteutustöihin, sekä järjesti nyrkkeilyn lajiosuudet avoimena myös muille oppia halunneille.

Tuomarien kouluttaminen jatkui laadukkaana tuomarivaliokunnan toimesta.

Osallistujamäärät:

Kuntonyrkkeilyohjaajakoulutukset 202  
Kilpanyrkkeilyvalmentajakoulutukset 65  
Junioriohjaajakoulutukset (nyrkkeily) 15  
Tuomarikoulutukset 28

YHTEENSÄ 315

Kuntonyrkkeilyohjaajakoulutukset urheiluopistoille viisi (osallistujamäärät 11, 13, 23, 15, 14)

**Yhteensä 76 henkilöä**

Omat kuntonyrkkeilykoulutuket neljä (TuTe 30, YRe 27, TuusNy 58, Diplomi 16)

**Yhteensä 131 henkilöä**

Valmentajakoulutukset kolme (Kisis 35, Solvalla II-taso 12, Kokkola 18)

**Yhteensä 65 henkilöä**

Junioriohjaajakoulutukset kaksi (I-taso 10, II-taso 5)

**Yhteensä 15**

Tuomarikoulutus, tuomariseminaari kolme (Kisis 5, 2, 21)

**Yhteensä 28**

**KAIKKI YHTEENSÄ 315**

* 1. Nuorisotoiminta

Suomen Nyrkkeilyliiton nuorisotoiminta keskittyi toimintavuonna 2016 seurojen nuorisotoiminnan tukemiseen mahdollisimman käytännön läheisin keinoin. Nuorisovaliokunta kannusti seuroja yhteistyöhön koulujen ja muiden paikallisten toimijoiden kanssa.

Toimintavuonna jatkettiin kamppailulajien yhteisen Liikkuva Koulu-ohjelman toteuttamista. Valmiina olevia materiaaleja tarjottiin ilmaiseksi seurojen käyttöön.

Toimintavuonna järjestettiin juniornyrkkeilijöille kolme koulutusleiriä. Perinteinen kesäleiri, GeeBee-leiri ja Tammer-leiri. Sinettiseuroihin pidettiin säännöllistä yhteyttä.

Kamppailija Ei Kiusaa – hanke jatkui koko vuoden. Hanketyöntekijä lisäsi kampanjan näkyvyyttä ja tuotti materiaaleja seurojen käyttöön.

1. Valmennus- ja kilpailuyksikkö

Valmennusyksikkö suunnitteli ja toteutti kansainväliseen menestykseen tähtäävää valmennus- ja kilpailutoimintaa. Toimintavuoden aikana tavoitteiksi asetetut kansainvälisyys ja kansainvälinen menestys sekä sitoutuminen valmentautumisen ja kilpailemisen osalta toteutui.

Valmennusyksikkö ja sen alaiset toiminnot toteutettiin yhdessä hallintoyksikön ja tuomarivaliokunnan kanssa. Tämän tehosti matkajärjestelyiden tekemistä sekä tapahtumien läpivientiä.

Valmennus- ja kilpailuyksikön toiminnassa korostui kansainvälinen yhteistyö (Pohjoismaat, Venäjä, Italia, Baltian maat ja Saksa). Lisäksi pyrittiin lisäämään keskustelua ja yhteistyötä seurojen ja urheilijoiden henkilökohtaisten valmentajien kanssa. Kansainvälisen yhteistyön myötä urheilijoiden liittojohtoiset kv. vuorokaudet olivat yli 900 vuorokautta toimintavuoden aikana.

3.1 Valmennustoiminta

Maajoukkueen valmennusryhmiin kuuluneiden urheilijoiden kansainvälinen valmistautuminen ja valmentautuminen toteutettiin yhdessä päävalmentajan, urheilijoiden henkilökohtaisten valmentajien ja valmentajatiimin kanssa. Yhteisen suunnittelun avulla pyrittiin sitouttamaan urheilijat ja valmentajat tiiviimmin. Pääkilpailuihin valmistautumisen pääpaino oli kansainvälisissä tapahtumissa.

Kotimaassa järjestettiin neljä leiritystä johon osallistuivat kaikki valmennusryhmiin valitut urheilijat. Toimintavuoden aikana Suomen Nyrkkeilyliitto solmi yhteistyösopimuksen Solvallan Urheiluopiston kanssa vuosille 2016-2020. Solvallan Urheiluopisto toimii maajoukkueen valmennuskeskuksena sekä koulutuskeskuksena lajiliiton ohjaaja- ja valmentajakoulutusten osalta. Henkilökohtaisten valmentajien osallistuminen kansallisille leireille toteutui hieman suunniteltua vähäisemmissä määrin, joka asetti haasteita perusharjoittelun kehittämiselle.

Toiminnan tehostamiseksi yhteistyötä Olympiakomitean Huippu-urheiluyksikön ja Urheiluakatemioiden kanssa kehitettiin. Toimintavuoden aikana saatiin käynnistettyä SNL:n valmennuskeskushanke, jossa resurssit ja osaaminen keskitetään pääkaupunkiseudulle ja Tampereelle. Hankkeen myötä syntyi valmius aloittaa helmikuussa 2017 liittojohtoinen valmennus naisille Tampereella ja miehille pääkaupunkiseudulla.

**Toiminta 2016**

* Luotiin valmentautumissuunnitelma miehille, naisille ja junioreille vuodelle 2016
* Kehitettiin ja ylläpidettiin kansainvälistä yhteistyötä (Pohjoismaat, Venäjä, Baltian maat, Irlanti, Saksa)
* Neljä valmentautumisleiriä Suomessa
  + Kaksi testileiriä (tammi- ja elokuu)
  + GeeBee ja Tammer valmistavat leirit
* Seitsemä arvokilpailuihin valmistavaa leiriä (Italia, Kazakstan, Saksa, Venäjä, USA)
* Useita arvokilpailuihin valmistavia turnauksia (Venäjä, Saksa, Bulgaria, Ukraina, Liettua, Unkari)
* Yhteistyö Olympiakomitean Huippu-urheiluyksikön kanssa
* Yhteistyö Puolustusvoimien Urheilukoulun kanssa
* Valmennuskeskushankkeen käynnistäminen

3.1.1 Yleisen sarjan valmennustoiminta

Yleisen sarjan valmennustoiminnan tavoitteena oli kansainvälisyys ja kansainvälisen tason valmistautuminen arvokilpailuihin. Naisten ja miesten valmennustoiminta toteutettiinkin siten että se valmisti parhaalla mahdollisella tavalla kohti vuoden päätavoitteita, Euroopan olympiakarsinnat huhtikuussa Turkissa sekä naisten MM-kilpailut toukokuussa Kazakstanissa ja miesten Maailman olympiakarsinta kesäkuussa Azerbaidzhanissa. Kotimaisten leirityksien lisäksi järjestettiin neljä kansainvälistä leiriä jotka palvelivat arvokilpailuihin valmistautumista.

**Yleisen sarjan leiritoiminta 2016**

* Arvokilpailuihin valmistavat kansainväliset leirit suunniteltiin yhdessä vastuuvalmentajien ja henkilökohtaisten valmentajien kanssa
* Leirivuorokausien määrää ja laatua kyettiin parantamaan merkittävästi
* Kansainvälisen yhteistyön kautta saatiin vietyä arvokilpailuihin valmistautuminen kv.vaatimusten tasolle

3.2 Yleisen sarjan kansainvälinen kilpailutoiminta

Toimintavuoden pääkilpailut olivat Rion Olympialaiset ja niiden karsintaturnaukset sekä naisten MM-kilpailut. Muita tärkeitä kilpailuita olivat Suomessa järjestettävät kansainväliset kilpailut, PM-kilpailut sekä pääkilpailuihin valmistavat kansainväliset turnaukset. Kilpailumatkoilla korostettiin urheilullisuutta, joukkueena toimimista ja yhtenäisiä toimintatapoja sekä arvoja.

Yleisen sarjan osalta, etenkin naisten kohdalla toimintavuosi sujui tulosten valossa historiallisen hyvin, sekä myös toiminnallisesti erinomaisesti. Kokonaisuutena vuosi oli onnistunut. Erinomainen määrä kalenteriturnausvoittoja sekä mitalisijoja kertoivat kansainväliseen toimintaan panostamisen tuottavan tulosta.

**Yleisen sarjan kilpailutoiminta 2016**

* Kansainvälisten otteluiden ja otteluvoittojen määrä kasvoi edelleen
* Naiset saavuttivat neljä arvokisamitalia yleisessä sarjassa (Olympiapronssia, kaksi MM-pronssia ja EM-hopeaa)
* Kilpailumatkojen yhteydessä tapahtunut verkostoituminen lisäsi kilpailumahdollisuuksia ja maaotteluita
* Naiset saavuttivat kolme kalenteriturnauksen voittoa ja useita mitalisijoja sekä neljä PM-kultaa
* Miehet saavuttivat kaksi sarjavoittoa kalenteriturnauksissa ja useita mitalisijoja sekä pistesijan Euroopan olympiakarsintaturnauksessa
* Suomi ylsi parhaaseen tulokseensa PM-kilpailuiden vieraskehässä
* Suomi voitti Berliinin ja Ruotsin joukkueet maaotteluissa

3.3 Nuorten leiri- ja kilpailutoiminta

Nuorten leiritoiminnassa pääpaino oli kansainvälisissä leireissä sekä koulutusleireissä. Kansainväliset leirit toimivat valmistautumisina arvokilpailuihin. Koulutusleirit järjestettiin samaan aikaan aikuisten kotimaassa järjestettävien kansainvälisten kalenteriturnausten kanssa, sekä testileirien yhteydessä. Koulutusleireillä tarjotaan harjoittelun lisäksi oppitunteja sekä mahdollisuus seurata kansainvälisen tason huippunyrkkeilyä.

**Nuorten leiri- ja koulutustoiminta 2016**

* Nuorten leiri- ja koulutustoiminnan keskeinen teema oli huippu-urheilijaksi kasvaminen sekä urheilun ja opiskelun yhdistäminen
* Leiritoimintaa järjestettiin yhteistyössä seurojen kanssa
* Urheilijoiden koulutus oli keskeinen osa leirien sisältöä
* Kansainvälisiä leirejä järjestettiin kolme
* Koulutusleirejä järjestettiin viisi

Kansainvälisen yhteistyön ja verkostoitumisen ansiosta myös nuorille kyettiin järjestämään laadukas valmistautuminen arvokilpailuihin. Nuorten osalta toimintavuoden päätapahtumat olivat A-junioreiden EM-kilpailut kesäkuussa Venäjällä ja MM-kilpailut myös Venäjällä. Riittävä kansainvälinen rutiini ja valmistautuminen kilpailuihin näkyi EM-pronssina ja kolmena pistesijana A-junioreiden EM-kilpailuissa. MM-kilpailuiden tavoitteeksi asetettua mitalisijaa ei saavutettu, mutta onnistumisena voidaan pitää neljän urheilijan jatkoonpääsyä ensimmäiseltä kierrokselta. Myös kilpailumatkojen aikana koulutus ja urheilijakasvatus oli keskeisessä roolissa.

**Nuorten kilpailutoiminta 2015**

* Merkittävät lisäykset nuorten kansainvälisten kilpailuiden ja otteluiden määrään
* Yksi arvokisamitali (U19 EM-pronssia) ja kolme pistesijaa
* Nuoret saavuttivat neljä PM-kultaa vuoden 2016 aikana
* Kansainvälinen toiminta tehostui lajiliiton, alueiden ja seurojen välisen yhteistyön kautta
* Verkostoitumisen ja kv.suhdetoiminnan kautta kilpailuedellytykset edelleen vuodelle 2017 kehittyivät

1. Hallintoyksikkö
   1. Talous

Suomen nyrkkeilyliiton toiminnan rahoitus vuonna 2016 on perustunut Opetus- ja kulttuuriministeriön myöntämään 185 000 € toiminta-avustukseen. Valtionavun lisäksi liiton toiminnan rahoitus perustui pääsääntöisesti erityisavustuksiin (Olympiakomitean huippu-urheilutuet), omaan varainhankintaan, osanottomaksuihin sekä lisenssi- ja kilpamaksutuottoihin.

* 1. Kansalaistoiminta ja edunvalvonta

Nyrkkeilyliitto on Suomen Olympiakomitean jäsenjärjestö. Liiton edustajat ovat säännöllisesti osallistuneet Olympiakomitean, Huippu-urheiluyksikön, SUEK:in ja muiden sidosryhmien järjestämiin tilaisuuksiin. Liiton toiminnanjohtaja osallistui myös OKM:n ja SOK ry:n järjestämille järjestöpäiville. Nyrkkeilyliitto on vuoden aikana ollut aktiivinen toimija kamppailulajien suunniteltaessa laajempaa hallinnollista ja toiminallista yhteistyötä. Liitto toimii edelleenkin samoissa tiloissa Judon, Taekwondon, Miekkailun ja 5-ottelun ja Karaten kanssa.

Suomen Nyrkkeilyliiton kevätkokous pidettiin 16.4.2016. Kokoukseen osallistui 17 jäsenseuraa ja kokousedustajia oli paikalla yhteensä 20.

Nyrkkeilyliiton syyskokous pidettiin 19.11.2016 ja uusiksi johtokunnan jäseniksi valittiin kaudelle 2017 – 2018 valittiin Markku Kiili, Marko Pennanen ja Juha Kulju. Kaudelle 2017 valittiin Aki Jänkä.

Nyrkkeilyliitto teki, osana kamppailulajien yhteistyötä, uudet kurinpitosäännöt. Liitto aloitti sääntöuudistuksen.

Nyrkkeilyliiton toiminnanjohtaja toimi vuoden aikana Suomen Olympiakomitea ry:n hallituksen jäsenenä.

* 1. Seuratoiminta

Seuroille on järjestetty keskustelu- ja infotilaisuuksia mm. vuosikokousten ja kilpailujen yhteydessä. Puheenjohtajapäivät pidettiin 28.5.2016. Liitto ja sen kilpailuvaliokunta on suunnitellut ja koordinoinut liiton kilpailukalenteria. Suomessa järjestettiin yhteensä 46 nyrkkeilykilpailua vuoden 2016 aikana.

Kotimainen kilpailukalenteri 2016

9.1 Salikilpailut, Lapin Lukko/Rovaniemen Reipa

16.1 Nääsnyrkkeilyt, Tampereen Voimailuseura

17.1 Ruskiksen Skabat, VN / STB / HTN

22.-24.1 Miesten ja naisten TUL-turnaus, Tampereen Työväen Nyrkkeilijät

30.1 Salikilpailut, Boxing Club Kuopio

6.-7.2 Junioreiden TUL turnaus, Turun Jyry

13.2 Nääsnyrkkeilyt, Tampereen Voimailuseura

19.-21.2 Miesten ja naisten SM-kilpailut, Kuortaneen Kunto

27.2 Kansalliset kilpailut, Raahen Nyrkkeilijät

28.2 Ruskiksen Skabat, VN / STB / HTN

5.3 Topi Rytkösen kisat, Mikkelin Nyrkkeilijät

11.-13.3 GeeBee turnaus, GeeBee Tuki

19.3 Nääsnyrkkeilyt, Tampereen Voimailuseura

19.3 Boxing Night Kajanus, Kajaanin Kuohu

20.3 Ruskiksen Skabat, Viipurin Nyrkkeilijät

2.4 Salikilpailut, Kemin Into

9.-10.4 Pyynikkiturnaus, Tampereen Nyrkkeilijät

16.-17.4 Nuorisonyrkkeilypäivät, Tampereen Voimailuseura

23.4 Salikilpailut, Lapin Lukko/Rovaniemen Reipas

24.4 Ruskiksen Skabat, VN / STB / HTN

7.5 BoxingCompanyn salikilpailut, Borgå Boxing

7.5 Taimen turnaus, Inhan Taimi

14.-15.5 Pirkka-turnaus, Tampereen Voimailuseura

24.7 Kamppailuareena, Kajaanin Kuohu

27.8 Salikilpailut, Boxing Club Kuopio

27.8 Kutsukilpailut, Kauhajoen Kamppailu-Urheilijat

3.9 Kutsukilpailut, Juuan Urheiljat

4.9 Ruskiksen Skabat, Viipurin Nyrkkeilijät

9.-11.9 Ruskaturnaus, Lapin Lukko/Rovaniemen Reipas

17.-18.9 Kajaaniturnaus, Kajaanin Kuohu

23.9 KV. Kilpailut M-N, Porin NMKY

24.-25.9 Kultahansikas-turnaus, Tampereen Voimailuseura

1.10 20-vuotis juhlakilpailut, Nokia Boxing Club

1.10 Kansalliset kilpailut, Ykspihlajan Reima

2.10 Ruskiksen Skabat, Viipurin Nyrkkeilijät

15.10 Kansalliset kilpailut, Forssan Nyrkkeilijät

20.-23.10 Tammer Turnaus, Tampereen Voimailuseura

29.10-30.10 A-ja B-junioreiden SM-kilpailut, Mikkelin Nyrkkeilijät

6.11 Ruskiksen Skabat, Viipurin Nyrkkeilijät

12.11 100-vuotis juhlakilpailut, Hämeenlinnan Kisa

19.11 Nääsnyrkkeilyt, Tampereen Voimailuseura

26.11 Jomi Limmosen muistokilpailut, Helsingin Tarmo

3.12 Hopeahanskaturnaus, Someron Voima

3.12 Salikilpailut, Oulun Tarmo

10.12 Nääsnyrkkeilyt, Tampereen Voimailuseura

11.12 Ruskiksen Skabat, Viipurin Nyrkkeilijät

* 1. Kansainvälinen toiminta

Nyrkkeilyliitto on ollut aktiivinen yhteydenpidossaan sekä AIBA:n että Euroopan maanosa liittoa EUBC:tä kohtaan. AIBA järjesti toimintavuoden aikana kaksi ylimääräistä kongressia. Suomen Nyrkkeilyliiton varapuheenjohtaja Anna Laukkanen on AIBA:n ja EUBC:n naiskommission jäsen ja varapuheenjohtaja Henrik Tavio EUBC:n tuomarikommission jäsen.

Pohjoismainen yhteistyö Norjan ja Ruotsin nyrkkeilyliittojen kanssa on ollut aktiivinen. Toiminnanjohtaja osallistui Oslossa pidettyyn toiminnanjohtajien kokoukseen 6-7.9.2016 jossa verrattiin liittojen valmennusta, johtamista ja hallintoa ja keskusteltiin komissioiden työstä.

* 1. Tuomaritoiminta

Liiton tuomarivaliokunta on valvonut kansallisen kilpailutoiminnan tuomaritoimintaa. Tuomarivaliokunta on toimeksiantonsa mukaisesti nimennyt ylituomarit kansallisiin arvokilpailuihin sekä kehä- ja arvostelutuomarit Suomen mestaruuskilpailuihin ennalta määrättyjen kriteerien mukaisesti. Maaottelujen ja kansainvälisten kilpailujen tuomarit on nimetty yhteistyössä Valmennusyksikön kanssa. Tuomarien koulutusta on järjestetty useiden kilpailujen yhteydessä ja elokuussa pidettyyn Tuomariseminaariin osallistui 28 tuomaria. Tuomarivaliokunta on myös tiedottanut aktiivisesti seuroja kansainvälisen nyrkkeilyliitto AIBA:n sääntömuutoksista.

* 1. Viestintä- ja tiedotustoiminta

Liiton tiedotustoiminta on ollut aktiivista ja toiminta-alueita tukevaa. Pääsääntöiset viestintäkanavat ovat olleet liiton nettisivut, seuratiedotteet sähköpostiin, liiton Facebook- ja Twitter-tilit.

Liitto on aktiivisesti tiedottanut liittojohtoisesta kansainvälisestä kilpailutoiminnasta omissa viestintäkanavissaan sekä mediatiedottein.

Seuroille on välitetty kutsut seuratason kansallisiin ja kansainvälisiin kilpailuihin. Seuroille on myös markkinoitu liiton omat, kamppailulajien yhteistyössä toteuttavien koulutusten sekä sidosryhmien järjestämiä koulutuksia sekä sähköpostilla että omissa viestintäkanavissa.

Liiton toimisto suunnitteli nyrkkeilykalenterin ja vastasi levityksestä seuroihin.

Liittojohtokunta 2016

Liittojohtokunta kokoontui kertomusvuoden aikana kaikkiaan 8 (kahdeksan) kertaa.

Johtokunnan kokoonpano

Tomi Korpinen puheenjohtaja

Heikki Kotilainen varapuheenjohtaja

Henrik Tavio varapuheenjohtaja

Jouni Nurminen

Antero Kekkonen

Paavo Arhinmäki

Anna Laukkanen

Markku Kiili

Kyösti Lakso

Tobias Karlsson toiminnanjohtaja

Jarkko Pitkänen päävalmentaja

Valiokunnat

Työvaliokunta

Tomi Korpinen, puheenjohtaja

Heikki Kotilainen, varapuheenjohtaja

Timo Rannikko

Anders Starck, toiminnanjohtaja

Valmennusvaliokunta

Tomi Korpinen, puheenjohtaja

Jarkko Pitkänen, sihteeri

Kari Korhonen

Karre Anttonen

Askar Sarsenbayev

Maarit Teuronen

Veli Koota

Juha Honka

Nuorisovaliokunta

Harri Juutilainen, puheenjohtaja

Heikki Kotilainen

Päivi Ahola

Arto Laukka

Ilkka Timonen

Tuomarivaliokunta

Henrik Tavio, puheenjohtaja

Timo Rannikko

Aarno Laukkanen

Kyösti Lakso

Kilpailuvaliokunta

Timo Rannikko

Miika Forsström

Huomionosoitusvaliokunta

Tapio Pakkanen

**Vuoden parhaat**

Johtokunta valitsi vuoden 2016 parhaat kokouksessaan 14.12.2016

Vuoden naisnyrkkeilijä Mira Potkonen

Vuoden miesnyrkkeilijä Ilari Kujala

Vuoden juniorinyrkkeilijä Krenar Aliu

Vuoden valmentaja Maarit Teuronen

Vuoden tuomari Harri Juutilainen

Vuoden läpimurto Elina Gustafsson

Vuoden nyrkkeilykulttuuriteko ”Hymyilevä mies” elokuva

**Suomen Nyrkkeilyliiton kultainen ansiomerkki**

Seppo Heiskanen

|  |
| --- |
|  |
|  |
|  |
| **JÄSENSEURAT** |
| Akaan Fight Club |
| Akaan Isku |
| Boxing Club Kuopio |
| Boxing Club Nokia |
| Boxing Club Waasa |
| Boxing Gym Lahti |
| Espoon Isku |
| Espoon Kehähait |
| Espoon Krav Maga |
| Espoon Luolakarhut |
| Forssan Nyrkkeilijät |
| Gee-Been tuki ry  GB Gym Helsinki |
| Heinolan Voimailijat |
| Helsingin Atleettiklubi |
| Helsingin Kotkat |
| Helsingin Nyrkkeilyseura |
| Helsingin Nyrkkeilytalli |
| Helsingin Tarmo |
| Helsingin Urheiluseura |
| Hipko Team |
| Hyvinkään Boxing-Team |
| Hämeenlinnan Kisa |
| Iisalmen Urheilu-Vesat |
| Imatran Nyrkkeilijät |
| Joensuun Thai Boxing Club |
| Juuan Urheilijat |
| Jyväskylän Fair Play Boxing |
| Jyväskylän Nyrkkeilijät |
| Jyväskylän Työväen Nyrkkeilijät |
| Jämsän Kisailijat |
| Järvenpään Kehäkarhut |
| K.O.Club |
| Kajaanin Kuohu |
| Kankaanpään Nyrkkeilijät |
| Karkkilan Sisu |
| Karvian Kiri |
| Kauhajoen Kamppailu-Urheilijat |
| Kemi Boxing |
| Kemin Into |
| Kempeleen Pyrintö |
| Keravan Nyrkkeilijät |
| Kirkkonummen Nyrkkeilykerho |
| Klaukkalan Kamppailuseura |
| Kokkolan Veikot |
| Kotkan Voimailijat |
| Kouvolan Nyrkkkeilijät |
| Kuopion Riento |
| Kuortaneen Kunto |
| Kurikan Ryhti |
| Kuusankosken Kisa |
| Kymen Nyrkkeilijät |
| Lahden Kaleva |
| Lahden Laaki |
| Lapin Lukko |
| Lauritsalan Teräs |
| Lautiosaaren Haka |
| Lohjan Boxing Club |
| Lohjan Nyrkkeilykerho |
| Loviisan Riento |
| Mikkelin Nyrkkeilijät |
| OPS /Poksink |
| Oulun Kehäkerho |
| Oulun Nyrkkeilyseura |
| Oulun Tarmo |
| Parkanon Ponteva |
| Porin NMKY |
| Porvoon Nyrkkeilyseura |
| Punkaharjuun Boxing |
| Raahen Nyrkkeilijät |
| Reisjärven Voima |
| Riihimäen Kehä-Ketut |
| Ringside Club |
| Rovaniemen Reipas |
| Salon Kick-Boxing Club |
| Salon Vilpas |
| Savate Club |
| Seinäjoen Kehä-Jussit |
| Someron Voima |
| Stadi Boxing |
| Helsingin Voimailijat |
| Suomen Nyrkkeilytuomarit |
| Tampereen Nyrkkeilijät |
| Tampereen Työväen Nyrkkeilijät |
| Tampereen Voimailuseura |
| Tapanilan Erä |
| TN-Boxing |
| Turun Jyry |
| Turun Seudun Nyrkekilijät |
| Turun Teräs |
| Turun Urheiluliitto |
| Turun Weikot |
| Tuusulan Nyrkkeilyseura |
| Vaasa Boxing |
| Vaasan Nyrkkeilyklubi |
| Vaasan Työväen Nyrkkeilijät |
| Valkeakosken Haka |
| Vapaa-ajanviettäjät |
| Varkauden Voimailuseura |
| Veikkola Boxing Club |
| Viipurin Nyrkkeilijät |
| Vilppulan Nyrkkeilijät |
| Vilppulan Tähti |
| Vuorentaustan Voima |
| Ykspihlajan Reima Boxing |
| Ylihärmän Junkkarit |
| Ylä-Tikkurilan Kipinä |

**Liitteet**

TILINPÄÄTÖS

TOIMINNANTARKASTUSKERTOMUS

TILINTARKASTUSKERTOMUS